Cuneiform Tablet RA 51 6 (HG 75)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-ták-lá-ku-ma a-na IŠTAR-um-mì ù ša-a-šur-ma-da a-na IŠTAR-um-mì qí-bi-ma mì-nam ḫi-im-ṭá-tim ša ta-áš-ta-na-pí-ri-ni ma-nam e-lá-nu-ki i-šu-ma a-ma-kam i li-bi-ki 1 ma-na ša AM ma ki-a-am al-qí-ú ú u₄-me-e-a ma-du-tim uq-ta-ri-ba-ni mì-nam i li-bi-ki ša ta-áš-ta-na-ki-ni-ni a-šu-mì-i i-ṣé-ri-a a-wa-tum ša ma-al-a ša-ma-e na-ad-a-ni ú a-tí ḫi-im-ṭá-tim ta-áš-ta-na-pí-ri-im 10 GÍN KÙ.BABBAR ú 0.33333 ma-na uš-té-bi-lá-ki-im ki ma-ṣí-i lu KÙ.BABBAR-pí-ma ú a-a-am ṣú-ba-tám ša a-bu-ki i-a-tí i-dí-na-ni a-pu-tum iš-tí a-li-ki-im pá-nim-ma lu iš-tí a-šur-ták-lá-ku ú ša-a-šur-ma-da ṭé-be-e-ma a-tal-ki-im ṣú-ḫa-ra-am lá té-zi-bi-im ú šu-ma KÙ.BABBAR mì-ma ta-ḫa-ší-ḫi iš-tí a-šur-ták-lá-ku 1 GÍN KÙ.BABBAR ú-ul 2 GÍN ir-ší-ma li-dí-na-ki-im i-na ṣí-ib-tí-ki lá-al-tí-e ú šu-ma ki-na-tim ta-ra-i-mì-ni ṭé-eb-e-ma a-tal-ki-im DAM a-ni-tum ša a-ḫu-zu tù-za-ma-ra-ki-im mì-ma li-bi-ki